**НА ВНИМАНИЕТО НА ВСИЧКИ ПЪРВОКУРСНИЦИ**

**ОТ СПЕЦИАЛНОСТ АРМЕНИСТИКА И КАВКАЗОЛОГИЯ**

Освен задължителните курсове, които ще изучавате през първия семестър на учебната година, вие трябва да изберете и следния курс.

**АРМЕНСКИ ИЗВОРИ ЗА БЪЛГАРСКАТА ИСТОРИЯ – 4 кр.**

Арменските автори може и да не са така обстоятелствени в своите сведения за българите, каквито например са византийските, но те от своя страна са разполагали с информация, недостъпна или неизвестна на византийските писатели, и то за тъй слабо подплатения откъм извори предбалкански период от българската история. Това е разбираемо, тъй като съседната с Кавказ Армения е била своебразен християнски наблюдателен пост на прага на Средна Азия. По тази причина стойността на сведенията на арменските автори между V и ХVІІ век за предбалканската българска история не се измерва в количество, а в качество, тъй като по съдържателност те далеч надхвърлят ограниченото гръко-римско познание за народите на Изтока. Освен за гореспоменатата историческа епоха и за кавказо-средноазиатската географска зона, арменските автори са оставали и редица ценни и дори уникални сведения за балканската българска история. Това превръща старите арменски писмени паметници в един от най-ценните масиви от исторически данни за миналото на българския народ. Целта на лекционния курс е да запознае студентите с тези малко известни или изцяло неизвестни факти и да им даде по-пълна представа за контактите между българския и арменския народ през последните 1800 години. Учебният план предвижда студентите да изготвят и курсова работа.

**Записване за избираеми дисциплини**

***15.08.2023 (вторник) до 29.08.2023 (вторник).***

**Записването е през информационната система СУСИ**. **Достъп до СУСИ ще получите на 03.08.2023г.,** като трябва да направите справка за потребителското име и паролата на адрес: <https://cas.uni-sofia.bg/>, Необходими са Ви факултетния номер и ЕГН.

1. Влизате в СУСИ на адрес https://susi.uni-sofia.bg

2. Кратки указания за записване:

 Избирате със статус „Записана” точно тези дисциплини, които имате желание да посещавате (**напомняме, че сумата от кредитите за семестър трябва да е минимум 30**), получавате кредити от **задължителните + избираеми.**

***Пример:*** *Имате 26 кредита от задължителни дисциплини и* ***трябва да запишете избираеми, които да носят 4 кредита****.*

 След приключване на кампанията за записване на дисциплини през СУСИ, точна информация, кои дисциплини се водят записани на студент се получава през справката: **Оценки, кредити и хорариуми по семестри**; Справката: **Записани избираеми дисциплини, кредити** дава информация за направените от студента действия по време на кампаниите за записване.

 **Записването на избираеми дисциплини през СУСИ е изцяло задължение и отговорност на студента.** При неспазване на това задължение студентът носи отговорност за съответните последствия.

 **Инспекторите по учебна дейност в катедрите, инспекторите в отдел „Студенти” и администраторът на СУСИ не приемат молби от студенти за промяна в записаните избираеми дисциплини.**

 Ако имате въпроси може да ги зададете на hinkovski@uni-sofia.bg ; l.robertovitch@uni-sofia.bg